Source: https://www.riigiteataja.ee/akt/104052018008?tegevus=salvesta-link
Timestamp: 2020-01-18 21:42:07+00:00

Document:
RT I, 04.05.2018, 8
Vastu võetud 25.04.2018 nr 18
Määrus kehtestatakse välismaalasele rahvusvahelise kaitse andmise seaduse § 11 lõike 8 ja § 32 lõike 8 ning väljasõidukohustuse ja sissesõidukeelu seaduse § 269 lõike 7 alusel ning kooskõlas välismaalasele rahvusvahelise kaitse andmise seaduse §-dega 36 ja 64.
§ 1. Sotsiaalministri 19. novembri 2013. a määruses nr 37 „Varjupaigataotlejate majutuskeskuse sisekorraeeskiri” tehakse järgmised muudatused:
1) määruse pealkirjas asendatakse sõna „Varjupaigataotlejate” sõnadega „Rahvusvahelise kaitse taotlejate”;
2) paragrahvi 1 lõige 1 sõnastatakse järgmiselt:
„(1) Käesolev sisekorraeeskiri reguleerib majutuskeskuses elavate rahvusvahelise kaitse taotlejate (edaspidi taotleja) ja rahvusvahelise kaitse saanud isikute (edaspidi kaitse saaja) suhteid majutuskeskusega ning kehtestab majutuskeskuses elavate taotlejate ja kaitse saajate käitumisreeglid.”;
3) paragrahvi 2 lõikeid 1, 3, 4 ja 6, § 4 lõiget 1, § 5 lõikeid 1–9 ja 11–13, § 6 sissejuhatavat lauseosa ning § 8 teksti täiendatakse pärast sõna „taotleja” sõnadega „ja kaitse saaja” vastavas käändes;
4) paragrahvi 2 lõige 2 sõnastatakse järgmiselt:
„(2) Ühte tuppa ei majutata eri soost taotlejaid ega kaitse saajaid, kes ei ole ühe perekonna liikmed, välja arvatud juhul, kui taotlejad või kaitse saajad on selleks ise soovi avaldanud.”;
5) paragrahvi 2 lõige 5 sõnastatakse järgmiselt:
„(5) Taotlejal ja kaitse saajal on keelatud siseneda teise taotleja või kaitse saaja tuppa ilma toas elava isiku nõusolekuta.”;
6) paragrahvi 5 lõige 10 sõnastatakse järgmiselt:
„(10) Taotlejal ja kaitse saajal on keelatud teha lahtist tuld ja suitsetada selleks mitte ettenähtud kohas majutuskeskuse ruumides ja territooriumil.”.
§ 2. Sotsiaalministri 6. detsembri 2013. a määruses nr 40 „Varjupaigataotleja ja väljasaadetava tervisekontrolli ja neile osutatavate tervishoiuteenuste riigieelarvest rahastamise ulatus ja kord” tehakse järgmised muudatused:
1) määruse pealkirjas asendatakse sõna „Varjupaigataotleja” sõnadega „Rahvusvahelise kaitse taotleja”;
2) paragrahvis 1, § 2 lõikes 1, § 3 lõigetes 2 ja 3 ning § 5 lõigetes 2 ja 3 asendatakse sõna „varjupaigataotleja” sõnadega „rahvusvahelise kaitse taotleja” vastavas käändes.

References: § 11
 § 32
 § 269

§ 1
 § 4
 § 5
 § 6
 § 8

§ 2
 § 2
 § 3
 § 5